वहीं मतदान के एक दिन पहले हुई प्रेसिडेंशियल स्पीच में धूम मचाने वाले निर्दलीय उम्मीदवार फारूख आलम अपना प्रचार खुद ही कर रहे हैं. आलम का कहना है कि हम तो न बाजा बजा सकते हैं और न शोर मचा सकते हैं, इसलिए मैन टू मैन मिल रहे हैं. गौरतलब है कि मतदान से एक दिन पहले यानि 7 सितंबर को जेएनयू कैंपस में प्रेसिडेंशियल स्पीच का आयोजन किया गया था. लेफ्ट संगठनों का हौसला बढ़ाने के लिए कन्हैया कुमार भी इसमें मौजूद रहे. डिबेट से पहले विश्वविद्यालय में छात्र संगठनों में जश्न का माहौल दिखा. छात्रों ने अलग-अलग टोली बनाकर जमकर नारेबाजी की.